Ekonomio di Grekia

320px|left|thumb|Edukado di mutoni en Trakia.
Grekia esas developita lando, e la bazo di lua ekonomio esas servadi (cirkume 80%) ed industrio (16%), kontre ke agrokultivo reprezentis cirkume 4% de la TNP en 2017. La lando havis la 55ma maxim granda ekonomio de la mondo. Lua maxim multa internaciona komerco (exportaci e importaci) eventas kun altra landi del Europana Uniono. Lua TNP po persono esas 2/3 de la mezavaloro inter l'altra membri di EU.

Turismo reprezentas 15% de Greka TNP, e la publika sektoro preske 40%. La lando exportacas nutrivi, tabako, kemiala e metala produkturi, produkturi ek petrolo, stofi, e vestaro. En 2013, la lando esis la maxim granda exterlanda kolokanto en Albania, la 3ma maxim granda exterlanda kolokanto en Bulgaria, un ek la 3 maxim granda kolokanti en Rumania e Serbia, e la maxim granda komercala konsorto ed exterlanda kolokanto en Norda Makedonia.

Inter 2000 e 2004 Greka ekonomio kreskis mezavalore 4% omnayare pro granda publika spenso kun l'organizo dil Olimpiala Ludi en Athina. La lando recevis ekonomiala helpo de UE, qua reprezentas cirkume 3,3% de lua TNP. Publika debo, inflaciono e chomeso superiras la mezavaloro dil altra membri di UE. En 2009 e sequanta yari la lando subisis grava problemi pro l'internaciona ekonomiala krizo. En 2010 lua TNP diminutis per 4,5%. De 2009 til 2016 ol diminutis 46%, e de 2010 til 2016 la TNP per persono diminutis 51,4%. En 2017, la lando durigis kreskar modeste, 1.5%. En 2018 ol kreskis 2.1%, ed en 2019 ol krskis 2.3%. En 2020, l'epidemio di [[KOVID-19] afektis serioze l'ekonomio Greka, qua diminutis per 9%. Tamen, l'ekonomio rekuperis su ye la sequanta yaro e kreskis 8.7% en 2021, 5.7% en 2022, 2.3% en 2023 e 2.3% en 2024.

 Referi 

*